
Plungės rajono savivaldybės Žlibinų kultūros centras, įm.k. 301779536
(įstaigos pavadinimas, kodas)

2024 METŲ VEIKLOS PLANO APRAŠYMAS


	Metinio veiklos plano parengimo argumentai
  Planas parengtas vadovaujantis Lietuvos Respublikos vietos savivaldos  įstatymo  103 straipsnio  4 punktu, Strateginio planavimo savivaldybėse rekomendacijomis, patvirtintomis Lietuvos Respublikos Vyriausybės 2014 m. gruodžio 15 d. nutarimu Nr.1435 ir pagal Plungės rajono savivaldybės Žlibinų kultūros centro nuostatus patvirtintus Plungės rajono savivaldybės tarybos 2021 m. liepos 29 d. sprendimu Nr. T1-199, o juridinių asmenų registrų centre įregistruota 2021 m. rugpjūčio 11 d.   
    



	Trumpa situacijos analizė
Plungės rajono savivaldybės Tarybos patvirtinta, Žlibinų kultūros centrui ir jo aptarnaujamos teritorijos gyventojų kultūriniams poreikiams tenkinti skirta 9,25 etato, sekančiai: 
Administracija –  1,3 etato – (direktorius – 1 etatas, raštvedė –  0,3 etato). 
Kultūros ir meno darbuotojai – 6,2 etatai – (kultūrinių renginių organizatoriai – 2,75 etato, koncertmeisteriai – 2,75 etatai, choreografas  – 0,7 etato). 
Kiti darbuotojai – 1,75 etato – (valytojos – 0,75 etato, kūrikų (šildymo sezono laikotarpiu) – 1 etatas).
          Plungės rajono savivaldybės Žlibinų kultūros centras vienija ir aptarnauja Žlibinų, Paukštakių ir Babrungo seniūnijų teritorijas, organizuoja renginius atsižvelgiant į šiose teritorijose veikiančių bendruomenių poreikius. Viso bendrai aptarnaujamos teritorijos gyventojų skaičius siekia beveik 5000.
 Kultūros centro veiklos sritys: kultūrinė-meninė veikla, neformalusis vaikų ir suaugusiųjų švietimas, švietimo pagalba. Įvairių švenčių, minėjimų, vakaronių lankytojų ir meninių kolektyvų narių kontingentą daugiausiai sudaro vyresnio amžiaus žmonės, kurie neabejingi senų tradicijų puoselėjimui ir jų tęstinumui. Nuolat vykdome virtualius konkursus viešindami internetinėje Facebook platformoje, kurioje mūsų veiklą seka įvairaus amžiaus, ne tik mūsų rajono gyventojai, bet ir kitų rajonų žmonės, kurie labai  aktyviai dalyvauja organizuojamuose renginiuose, edukacinėse veiklose, konkursuose ir akcijose. 2023 m. Kultūros centre aktyviai savo veiklas vykdo jau 10 mėgėjų meno kolektyvų, kuriuose dalyvauja 98 nariai. Visi jie savo pasirodymais džiugina ne tik mūsų aptarnaujamos teritorijos gyventojus, bet ir garsina Plungės bei Žlibinų kultūros centro vardą visoje Lietuvoje ir užsienyje. Siekdami patenkinti mūsų aptarnaujamos teritorijos jaunimo poreikius ir šiemet planuojama organizuoti daugiau sportinių veiklų renginių, nes jaunimas noriai ir  aktyviai juose dalyvauja. Kultūros centro mėgėjų meno kolektyvų vadovai dauguma vyresnio amžiaus, bet nuolat dalyvaudami kvalifikaciniuose mokymuose ir seminaruose, stengiasi neatsilikti nuo naujovių ir prisitaikyti prie šiuolaikinių technologijų bei gyventojų poreikių, ir tai jiems puikiai sekasi daryti. 



	Savivaldybės strateginio plėtros plano prioritetai ir uždaviniai, susiję su metiniu veiklos planu:
Ilgalaikiai prioritetai (pagal PRSPP) - Kultūros ir aktyvaus laisvalaikio parkas. 
Programa parengta skatinti kultūros prieinamumą įvairioms visuomenės grupėms ir jų dalyvavimą kultūroje, puoselėjant krašto  tradicijas bei kultūrinės raiškos įvairovę. Programos tikslas - propaguoti mėgėjų meną, organizuoti bendruomenės narių laisvalaikį, rūpintis įvairaus amžiaus gyventojų užimtumu ir meniniu ugdymu, socialinių bendravimo ir saviraiškos poreikių tenkinimu, plėtoti tarptautinį kultūrinį bendradarbiavimą, profesionalaus meno sklaidą.




	[bookmark: _Hlk210905115]Numatomas metinio veiklos plano įgyvendinimo rezultatas 
      2024 m. numatoma pritraukti lėšų iš projektų, rėmėjų ir kt. šaltinių, taip tikimasi sudaryti geresnes sąlygas įvairaus meno plėtrai. Gavus daugiau lėšų iš rėmėjų bei už teikiamas paslaugas, planuojame įsigyti keletą tautinių kostiumų ir garso kolonėles, nes turint geresnę kultūros centro materialinę bazę - gerės renginių kokybė, estetinis kolektyvų įvaizdis. 
Įgyvendinus programą Žlibinų kultūros centre bus:
1. Sudarytos geros sąlygos Žlibinų, Paukštakių ir Babrungo seniūnijų gyventojams dalyvauti kultūrinėje veikloje ir renginiai organizuojami pagal šių gyventojų poreikį.
2. Organizuojamos valstybinės ir tradicinės šventės įtraukiant įvairaus amžiaus gyventojus ir įvairaus žanro profesionalaus meno pasirodymus. 
3. Puoselėjama etninė kultūra, organizuojami liaudiškų šokių, dainų ir muzikos rajoniniai, tarprajoniniai, respublikiniai ir tarptautiniai  festivaliai/šventės/renginiai.
4. Plėtojama mėgėjų meno kolektyvų veikla, vyks kultūriniai mainai. Veiks ne mažiau, kaip 10 mėgėjų meno kolektyvų, kurių veikloje dalyvaus ne mažiau 92 narių.
5. Veiks Atviroji erdvė jaunimui bei senjorams.  
6. Siekiama suorganizuoti 75 įvairius renginius aptarnaujamos teritorijos bendruomenių poreikiams tenkinti, dalis jų su kūrybinėmis edukacijų dirbtuvėmis.  
7. Kursime palankias sąlygas įvairių meno mėgėjų veikloms vykdyti, ugdyti socialines, sveikatos, profesionalaus meno pažinimo, komunikavimo ir menines kompetencijas. 
8. Garantuojame gyvybingą, artimą ir aktyvų bendravimą ir bendradarbiavimą tarp visų kultūros centro aptarnaujamos teritorijos bendruomenės narių, plėtojant emocinę, socialinę ir kultūrinę-meninę patirtį.
9. Visiems Kultūros centro darbuotojams bus suteikta galimybė dalyvauti kvalifikaciniuose mokymuose ir seminaruose.






